12 
Pansret markeres iøvrigt særlig ved de 4 svagt afsatte Linier, 
hvoraf de to løbe parallelt med Legemets Forrand og de to andre 
med Rygranden; de to første kunne kun med Vanskelighed skelnes. 
Disse 4 Linier angive Pansrets Udstrækning fortil og opad mod 
Ryggen; bagtil og nedadtil kan Grænsen ikke altid bestemmes. Hos 
enkelte Arter f. Ex. Diaschiza exigua kan man, hvad allerede Gosse 
angiver, se Pansret lægge sig i Folder. Et ganske lignende Panser 
genfinder man hos Diplax og Salpina, kun er det her, navnlig 
hos sidstnævnte, langt tykkere og stivere, med tydelige Grænser 
for dets Udstrækning til alle Sider og bestaar af en Bugplade og 
to mod hinanden bevægelige Sideplader. Det er fortil forsynet 
med meget kraftige Torne, i Alm. to foroven og to forneden, lige¬ 
som ogsaa Skjoldets Bagrand løber ud i en stærk Rygtorn og to 
stærkere eller svagere Bugtorne. Hjulorgan og Fod kunne trækkes 
fuldstændig ind i Pansret. Dette fortsætter sig fortil og bagtil i 
en meget hyalin, bøjelig Kutikula, der strækker sig ud over For¬ 
krop og Fod’ og for denne sidstes Vedkommende er stærkere eller 
svagere segmenteret. 
Et fra de foregaaende tilsyneladende ganske afvigende Panser 
findes hos Fam. Euchlanidæ og Ccithypnadæ. Skjoldet bestaar 
nemlig kun af to Stykker, et Rygskjold og et Bugskjold, indbyrdes 
bevægelige. Rygskjoldets Siderande ere indadbøjede og derpaa vinkelret 
nedadbøjede; samtidig bøje Bugskjoldets Siderande ogsaa indad og 
derpaa vinkelret opad; der dannes ved disse to vinkelrette Rand¬ 
dele af Ryg- og Bugskjold en lodretstaaende Plade, som i større eller 
mindre Afstand fra Skjoldets Sidekonturer forbinder disse to Skjolde. 
Naar man ser Dyret fra Siden, viser der sig en Fure, hvis 
Bund dannes af Vertikalpladen. Efter dennes nærmere eller fjærnere 
Afstand fra Skjoldets Sidekonturer viser Spalten sig dybere eller, 
fladere; medens den er særlig dyb f. Ex. hos visse Euchlanis- Arter, 
synes den helt at mangle hos Distyla. Den lodretstaaende Plade, 
hvis Kutikula er meget tynd, tillader paa Grund af dens Evne til 
at folde sig sammen, at Ryg- og Bugpanser til en vis Grad kunne 
